**(สำเนา)**

**รายงานการประชุมสภาเทศบาลตำบลโนนเมือง**

**สมัยสามัญ สมัยที่ 3 ครั้งที่ 1 ประจำปี พ.ศ. 2566**

**วันที่ 15 สิงหาคม พ.ศ. ๒๕66 เวลา 09.30 น.**

**ณ ห้องประชุมเทศบาลตำบลโนนเมือง**

**ตำบลโนนเมือง อำเภอขามสะแกแสง จังหวัดนครราชสีมา**

-----------------------------

 **รายชื่อผู้มาประชุม**

|  |  |  |  |  |
| --- | --- | --- | --- | --- |
| ที่ | ชื่อ-สกุล | ตำแหน่ง | ลายมือชื่อ | หมายเหตุ |
| ๑ | นายพจน์ เที่ยงสันเทียะ | ประธานสภาเทศบาล | *พจน์ เที่ยงสันเทียะ* |  |
| ๒ | นางสาววารินทร์ หวังค้ำกลาง | เลขานุการสภาเทศบาล | *วารินทร์ หวังค้ำกลาง* |  |
| ๓ | นายกฤษติธนภูมิ ช่วยงาน | สมาชิกสภาเทศบาล | *กฤษติธนภูมิ ช่วยงาน* |  |
| ๔ | นางประเสริฐ ชาญณรงค์ | สมาชิกสภาเทศบาล | ประเสริฐ ชาญณรงค์ |  |
| ๕ | นายพูนศักดิ์ วัชราเดชา | สมาชิกสภาเทศบาล | พูนศักดิ์ วัชราเดชา |  |
| ๖ | นายธีระพล พึ่งโคกสูง | สมาชิกสภาเทศบาล | *ธีระพล พึ่งโคกสูง* |  |
| ๗ | นายธนงศักดิ์ บุญสงค์ | สมาชิกสภาเทศบาล | *ธนงศักดิ์ บุญสงค์* |  |
| ๘ | นายวิเชียร หาญนอก | สมาชิกสภาเทศบาล | *วิเชียร หาญนอก* |  |
| ๙ | นายสมบูรณ์ ใจซื่อ | สมาชิกสภาเทศบาล | *สมบูรณ์ ใจซื่อ* |  |
| 10 | นางสาย สีสวน | สมาชิกสภาเทศบาล | *สาย สีสวน* |  |
| 11 | นายฉัย มณีกลาง | รองประธานสภาเทศบาล | *ฉัย มณีกลาง* |  |

 **ผู้ลาการประชุม**

|  |  |  |  |
| --- | --- | --- | --- |
| ที่ | ชื่อ-สกุล | ตำแหน่ง | หมายเหตุ |
| ๑ | นายพงศ์พิพัฒน์ หวังล้อมกลาง | สมาชิกสภาเทศบาล เขต 1 |  |
|  |  |  |  |

**ผู้ขาดการประชุม**

|  |  |  |  |
| --- | --- | --- | --- |
| ที่ | ชื่อ-สกุล | ตำแหน่ง | หมายเหตุ |
| - | - | - |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นางเฉลียว สวัสดี | นายกเทศมนตรี | *เฉลียว สวัสดี* |  |
| ๒ | นายมงคล จงนอก | รองนายกเทศมนตรี | *มงคล จงนอก* |  |
| ๓ | นายใหล วอกลาง | ที่ปรึกษานายกเทศมนตรี | *ใหล วอกลาง* |  |
| ๔ | นายวิสูตร ราสูงเนิน | เลขานุการนายกเทศมนตรี | *วิสูตร ราสูงเนิน* |  |
| ๕ | นางสาวสุวิมล ถ่อนสันเทียะ | ปลัดเทศบาล | *สุวิมล ถ่อนสันเทียะ* |  |
| ๖ | นางสาววิไลวรรณ เหล็กคงสันเทียะ | รองปลัดเทศบาล | *วิไลวรรณ เหล็กคงสันเทียะ* |  |
| ๗ | นายภูชิต หวังอ้อมกลาง | หัวหน้าสำนักปลัดเทศบาล | *ภูชิต หวังอ้อมกลาง* |  |
| ๘ | นางพรรณธิวา เก่งนอก | ผอ.กองสาธารณสุขฯ | *พรรณธิวา เก่งนอก* |  |
| ๙ | นางปัญชลิกา ฉิมพาลี | ผอ.กองคลัง | *ปัญชลิกา ฉิมพาลี* |  |
| ๑๐ | นางละออง ศรีทรัพย์ | ผอ.กองการศึกษา | *ละออง ศรีทรัพย์* |  |
| ๑๑ | นางปนัดดา เลือดขุนทด | นักจัดการงานทั่วไป | *ปนัดดา เลือดขุนทด* |  |
| ๑๒ | นางกัลยา จงนอก | ผอ.กองช่าง | *กัลยา จงนอก* |  |
| ๑๓ | นางสาวสมพร คำสัตย์ | ผู้ช่วยนักจัดการงานทั่วไป | *สมพร คำสัตย์* |  |
| ๑๔ | นางลลิตา พลจอหอ | นักวิเคราะห์นโยบายฯ | *ลลิตา พลจอหอ* |  |

**เริ่มประชุมเวลา ๐๙.3๐ น.** เมื่อสมาชิกสภาฯ มาครบองค์ประชุมแล้ว เลขานุการสภาฯกล่าวเชิญ ประธาน สภาฯ จุดธูปเทียนบูชาพระรัตนตรัย เสร็จแล้ว ประธานสภาฯ ดำเนินการ

 ประชุมตามระเบียบวาระ ต่อไป

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

 ในระเบียบวาระนี้มีเรื่องที่จะแจ้งให้ที่ประชุมทราบดังนี้

 ๑. ขอขอบคุณท่านนายก คณะผู้บริหาร สมาชิกสภา พนักงานเทศบาลตำบลโนนเมืองทุกท่าน ที่ร่วมประชุมครั้งนี้โดยพร้อมเพรียงกัน

 ๒. ประกาศสภาเทศบาลตำบลโนนเมือง เรื่อง เรียกประชุมสภาเทศบาลตำบลโนนเมือง สมัยสามัญ สมัยที่ 3 ประจำปี พ.ศ. 25๖6 มีกำหนด 30 วัน ตั้งแต่วันที่ 9 สิงหาคม- 7 กันยายน 2566 ณ ห้องประชุมเทศบาลตำบลโนนเมือง จึงประกาศให้ทราบโดยทั่วกัน ประกาศ ณ วันที่ 25 กรกฎาคม 25๖6

 3. นายกเทศมนตรีตำบลโนนเมือง ได้ประกาศใช้แผนพัฒนาท้องถิ่น (พ.ศ. 2566-2570) แก้ไข ครั้งที่ 2/2566 เมื่อวันที่ 17 กรกฎาคม 2566 และแผนพัฒนาท้องถิ่น (พ.ศ. 2566-2570) เปลี่ยนแปลง ครั้งที่ 2/2566 เมื่อวันที่ 21 กรกฎาคม 2566 และได้ส่งแผนพัฒนาท้องถิ่น ดังกล่าว ให้แก่หน่วยงานต่างๆ ที่เกี่ยวข้อง ได้แก่ ส่วนราชการต่างๆ องค์การบริหารส่วนจังหวัด อำเภอ กำนัน/ผู้ใหญ่บ้านทุกหมู่บ้าน เพื่อปิดประกาศ ประชาสัมพันธ์ให้ประชาชนและผู้ที่สนใจทราบ

**ที่ประชุม** รับทราบ

**ระเบียบวาระที่ ๒ เรื่อง การรับรองรายงานการประชุมสภาเทศบาลตำบลโนนเมือง สมัยสามัญ สมัยที่ 2 ประจำปี พ.ศ. 25๖6 เมื่อวันที่ 29 พฤษภาคม พ.ศ. 25๖6**

**ประธานสภาฯ** สำหรับรายงานการประชุมสภาเทศบาลตำบลโนนเมือง ในคราวประชุมสมัยสามัญ สมัยที่ 2 ประจำปี พ.ศ. 25๖6 เมื่อวันที่ 29 พฤษภาคม พ.ศ. 25๖6 ครั้งที่แล้ว ซึ่ง

 คณะกรรมการตรวจรายงานการประชุมได้มีการตรวจสอบความถูกต้อง จึงได้เสนอต่อที่ ประชุมสภาฯ ได้ตรวจสอบความถูกต้องอีกครั้งหนึ่งเพื่อรับรอง หากท่านใดที่จะขอแก้ไข

 เปลี่ยนแปลง หรือเพิ่มเติม ข้อความใด ให้เสนอได้ เพื่อจักให้ท่านเลขานุการสภาฯ ได้แก้ไข

 ให้เกิดความถูกต้องต่อไป ขอให้ยกมือขึ้น

 หากไม่มีท่านใดเสนอต่อไปจะเป็นการขอมติที่ประชุม “สมาชิกท่านใดเห็นสมควรรับรองรายงานการประชุมครั้งที่แล้ว ขอให้ยกมือขึ้น”

**มติที่ประชุม รับรอง 10 เสียง ไม่รับรอง 0 เสียง งดออกเสียง 1 เสียง**

**ระเบียบวาระที่ ๓ กระทู้ถาม**

**นายธีระพล พึ่งโคกสูง**  - เรียนท่านประธานสภาเทศบาลที่เคารพ กระผมนายธีระพล พึ่งโคกสูง

**สมาชิกสภาเทศบาล** สมาชิกสภาเทศบาลตำบลโนนเมืองเขต 2 ขอสอบถามเกี่ยวกับการดำเนินการแก้ไขปัญหา

 เรื่องการซ่อมแซมถนนสายบ้านเมืองชัย-ห้วยยายมาท บริเวณทางโค้งที่ชำรุด ทางเทศบาล จะดำเนินการอย่างไร ขอทราบความคืบหน้าของโครงการจ่ายขาดเงินสะสม จำนวน 12

 โครงการ และการแก้ปัญหาเรื่องปัญหาน้ำเสียที่ไม่มีรางระบาย ภายในบ้านโนนเมือง หมู่ 1 และบ้านเมืองชัยพัฒนา หมู่ 9

**ประธานสภาฯ -** ขอเชิญผู้อำนวยการกองช่าง ได้ชี้แจงให้ที่ประชุมสภาเทศบาลทราบ

**นางกัลยา จงนอก** - ชี้แจงต่อที่ประชุมว่า ถนนสายเมืองชัย- ห้วยยายมาท ที่ชำรุดนั้น เนื่องจากมีรถบรรทุก

**ผู้อำนวยการกองช่าง** หนัก รถบรรทุกดิน วิ่งในเส้นทางนี้ การชำรุดเกิดจากแผ่นซีเมนต์ทรุดตัว ไม่ได้เกิดจากความ

 ผิดพลาดของผู้รับจ้าง และบริเวณนั้นมีการฝังท่อที่ไม่ได้มีอยู่ในแบบก่อสร้าง แต่ทางเทศบาล ขอให้ผู้รับจ้างเพิ่มท่อระบายน้ำให้ตรงจุดนี้ และในส่วนของความคืบหน้าในการดำเนิน โครงการจ่ายขาดเงินสะสม จำนวน 12 โครงการนั้น อยู่ในระหว่างดำเนินการ และมีบาง โครงการดำเนินการเสร็จสิ้นแล้ว และในบางโครงการกำลังดำเนินการ แต่ทางกองช่างมี บุคลากรที่ดูแลงานก่อสร้างมีจำนวน 2 คน ทำให้การดำเนินงานหลายๆ โครงการพร้อมกันไม่ สามารถทำได้ เพราะในการคุมงานก่อสร้างต้องมีบุคลากรของกองช่างประจำอยู่หน้างาน และปัญหามีน้ำเสียไหลราดตามถนนในช่วงฤดูฝน ซึ่งเกิดความไม่ปลอดภัยสำหรับผู้ใช้ถนน โดยถนนเส้นนี้อยู่ในความรับผิดชอบของกรมทางหลวงชนบท ทางเทศบาลจะประสานงานกับ กรมทางหลวงเพื่อเข้ามาแก้ไขปัญหาต่อไป

**นางสาววิไลวรรณ เหล็กคงสันเทียะ** ขออนุญาตประธานสภาเทศบาล ชี้แจงเรื่องปัญหามีน้ำเสียไหลราดตาม

**รองปลัดเทศบาล** ถนนในช่วงฤดูฝนนั้น จะดำเนินการประชุมประชาคมในพื้นที่ที่เกี่ยวข้อง และดำเนินการส่ง

 เรื่องให้หน่วยงานทางหลวงชนบทในการดำเนินการแก้ไขปัญหาต่อไป

**ที่ประชุม รับทราบ**

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

* ไม่มี

**ระเบียบวาระที่ 5 เรื่องที่เสนอใหม่**

 **5.1 เรื่อง การพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. ๒๕๖7 วาระที่หนึ่ง**

**ประธานสภาฯ** ในระเบียบวาระนี้ นายกเทศมนตรี ได้เสนอขอรับหลักการร่างเทศบัญญัติงบประมาณรายจ่ายประจำปีงบประมาณ พ.ศ. ๒๕๖7 เพื่อให้สภาเทศบาลตำบลโนนเมืองพิจารณา

 ขอให้เลขานุการสภาฯ ได้ชี้แจงเกี่ยวกับระเบียบกฎหมายที่เกี่ยวข้อง

**เลขานุการสภาฯ** ตามพระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 14) พ.ศ.๒๕6๒

 มาตรา 65 งบประมาณประจำปีของเทศบาลต้องตราขึ้นเป็นเทศบัญญัติ ถ้าเทศ

 บัญญัติงบประมาณออกไม่ทันปีใหม่ ให้ใช้เทศบัญญัติงบประมาณปีก่อนนั้นไปพลางก่อน
 ถ้าในปีใดจำนวนเงินซึ่งได้อนุญาตไว้ตามงบประมาณปรากฏว่าไม่พอสำหรับการใช้

 จ่ายประจำปีก็ดี หรือมีความจำเป็นที่จะต้องตั้งรายรับหรือรายจ่ายขึ้นใหม่ในระหว่างปีก็ดี

 ให้ตราขึ้นเป็นเทศบัญญัติงบประมาณเพิ่มเติม

 มาตรา ๖๒ ตรี ในกรณีที่สภาเทศบาลไม่รับหลักการแห่งร่างเทศบัญญัติงบประมาณ

 รายจ่ายประจำปีหรือร่างเทศบัญญัติงบประมาณรายจ่ายเพิ่มเติม ให้ผู้ว่าราชการจังหวัด ตั้ง

 คณะกรรมการคณะหนึ่งประกอบด้วยกรรมการจำนวนสิบห้าคน เพื่อพิจารณาหาข้อยุติความ

 ขัดแย้ง โดยแก้ไข ปรับปรุง หรือยืนยัน สาระสำคัญในร่างเทศบัญญัติงบประมาณรายจ่ายนั้น

 ทั้งนี้ ให้ยึดถือ หลักเกณฑ์ตามระเบียบกฎหมาย ระเบียบที่เกี่ยวข้อง ตลอดจนประโยชน์ของ

 ท้องถิ่นและประชาชน เป็นสำคัญ

 คณะกรรมการตามวรรคหนึ่ง ให้ประกอบด้วยสมาชิกซึ่งสภาเทศบาลเสนอจำนวน

 เจ็ดคน และบุคคลซึ่งเป็นหรือมิได้เป็นสมาชิกซึ่งนายกเทศมนตรีเสนอจำนวนเจ็ดคน โดยให้

 แต่งตั้งภายในเจ็ดวันนับแต่วันที่สภาเทศบาล มีมติไม่รับหลักการ และให้กรรมการทั้งสิบสี่คน

 ร่วมกันปรึกษาและเสนอบุคคลซึ่งมิได้เป็นนายกเทศมนตรี รองนายกเทศมนตรี เลขานุการ

 นายกเทศมนตรี ที่ปรึกษานายกเทศมนตรี และมิได้เป็นสมาชิกสภาเทศบาล คนหนึ่งทำหน้าที่

 เป็นประธานกรรมการดังกล่าวภายในเจ็ดวันนับแต่วันที่กรรมการครบจำนวนสิบสี่คน

ในกรณีที่ไม่สามารถเสนอบุคคลที่จะทำหน้าที่เป็นกรรมการหรือประธานได้ภายใน กำหนดเวลาตามวรรคสอง หรือกรรมการหรือประธานกรรมการไม่ปฏิบัติ หรือไม่อาจปฏิบัติหน้าที่ได้ ให้ผู้ว่าราชการจังหวัดตั้งบุคคลซึ่งมิได้เป็นนายกเทศมนตรีรองนายกเทศมนตรีเลขานุการนายกเทศมนตรี ที่ปรึกษานายกเทศมนตรี และมิได้เป็นสมาชิกขึ้นทำหน้าที่เป็น กรรมการหรือประธานกรรมการ ดังกล่าวให้ครบตามจำนวน

ให้คณะกรรมการตามวรรคหนึ่งพิจารณาร่างเทศบัญญัติให้แล้วเสร็จภายในสิบห้าวันนับแต่วันที่แต่งตั้งประธานคณะกรรมการในคราวแรก แล้วรายงานต่อผู้ว่าราชการจังหวัด ในกรณีที่คณะกรรมการไม่สามารถพิจารณาให้แล้วเสร็จภายในระยะเวลาที่กำหนด ให้ประธานกรรมการ รวบรวมผลการพิจารณาแล้ววินิจฉัยชี้ขาดโดยเร็ว และรายงานต่อผู้ว่าราชการจังหวัด

ให้ผู้ว่าราชการจังหวัดส่งร่างเทศบัญญัติที่ผ่านการพิจารณาจากคณะกรรมการหรือประธานกรรมการในวรรคสี่ให้นายกเทศมนตรีโดยเร็ว แล้วให้นายกเทศมนตรีเสนอร่างเทศบัญญัติดังกล่าว ต่อสภาเทศบาลตามมาตรา ๖๑ ทวิ ภายในเจ็ดวันนับแต่วันที่ได้รับร่างเทศบัญญัติจาก ผู้ว่าราชการจังหวัด หากนายกเทศมนตรีไม่เสนอร่างเทศบัญญัตินั้นต่อสภาเทศบาลภายในเวลาที่กำหนด ให้ผู้ว่าราชการจังหวัดรายงานต่อรัฐมนตรีว่าการกระทรวง มหาดไทยเพื่อสั่งให้นายกเทศมนตรีพ้นจากตำแหน่ง

มาตรา ๖๒ จัตวา ให้สภาเทศบาล พิจารณาร่างเทศบัญญัติงบประมาณรายจ่ายตาม มาตรา ๖๒ ตรี วรรคห้า ให้แล้วเสร็จภายในสามสิบวันนับแต่วันที่ได้รับร่างเทศบัญญัติจาก นายกเทศมนตรี หากสภาเทศบาล พิจารณาไม่แล้วเสร็จภายในกำหนดหรือมีมติไม่เห็นชอบให้ตราเทศบัญญัตินั้นให้ร่างเทศบัญญัตินั้นตกไป และให้ใช้เทศบัญญัติงบประมาณรายจ่ายในปีงบประมาณที่แล้วไปพลางก่อน ในกรณีเช่นว่านี้ ให้ผู้ว่าราชการจังหวัดเสนอรัฐมนตรีว่าการ กระทรวงมหาดไทยให้ มีคำสั่งยุบสภาเทศบาล

ในการพิจารณาร่างเทศบัญญัติงบประมาณรายจ่ายของสภาเทศบาล การเสนอ การแปรญัตติ หรือการกระทำด้วยประการใดๆ ที่มีผลให้สมาชิกมีส่วนไม่ว่าโดยตรงหรือโดยอ้อมในการใช้งบประมาณรายจ่าย จะกระทำมิได้

**ประธานสภาฯ** ด้วยนายกเทศมนตรีตำบลโนนเมือง (นางเฉลียว สวัสดี) ได้เสนอร่างเทศบัญญัติ ตำบล เรื่อง งบประมาณรายจ่ายประจำปีงบประมาณ พ.ศ. 25๖7 เพื่อให้ที่ประชุมสภาฯ

ได้พิจารณารับหลักการในวาระที่ ๑ ดังนั้น จึงขอเชิญท่านนายกเทศมนตรี ได้เสนอญัตติร่าง

เทศบัญญัติงบประมาณรายจ่ายประจำปีงบประมาณ พ.ศ. 25๖7 พร้อมได้แถลงงบประมาณ

ประกอบร่างเทศบัญญัติงบประมาณ พร้อมหลักการและเหตุผลให้ที่ประชุมได้รับทราบ

ขอเชิญท่านนายกเทศมนตรี ได้ชี้แจง

**นายกเทศมนตรี** เรียน ท่านประธานสภาที่เคารพ สมาชิกสภา และผู้เข้าร่วมประชุมทุกท่าน
ดิฉันขอแถลงงบประมาณพร้อมหลักการและเหตุผลประกอบร่างเทศบัญญัติตำบล
เรื่อง งบประมาณรายจ่ายประจำปีงบประมาณ พ.ศ. 25๖7 ต่อที่ประชุมสภาเทศบาล
ตำบลโนนเมือง ดังนี้

 **หลักการ** ด้วยเทศบาลตำบลโนนเมือง ได้จัดทำร่างเทศบัญญัติตำบล
เรื่อง งบประมาณรายจ่ายประจำปีงบประมาณ พ.ศ. 25๖7 โดยมีรายละเอียดดังนี้

 **1. ประมาณการรายรับ** รวมทั้งสิ้น 37,550,000 บาท แยกเป็น

 1.1 ตั้งงบประมาณจากเงินรายได้ จำนวน 17,824,720 บาท

 1.2 ตั้งงบประมาณจากเงินอุดหนุนทั่วไป จำนวน 19,725,280 บาท

 **2. ประมาณการรายจ่าย** รวมทั้งสิ้น 37,550,000 บาท แยกเป็น

 **ก. รายจ่ายตามหน่วยงาน** ได้แก่

 1) สำนักปลัด ตั้งไว้ 20,154,270 บาท

 2) กองคลัง ตั้งไว้ 2,506,040 บาท

 3) กองช่าง ตั้งไว้ 5,795,450 บาท

 4) กองการศึกษา ตั้งไว้ 6,626,280 บาท

 5) กองสาธารณสุขและสิ่งแวดล้อม ตั้งไว้ 2,269,000 บาท

 6) หน่วยตรวจสอบภายใน ตั้งไว้ 198,960 บาท

 **ข. รายจ่ายตามแผนงาน** ได้แก่

 **1) ด้านบริหารทั่วไป** แยกเป็น

 (1) แผนงานบริหารงานทั่วไป ตั้งไว้ 11,094,700 บาท (2) แผนงานการรักษาความสงบภายใน ตั้งไว้ 1,519,040 บาท

 **2) ด้านบริการชุมชนและสังคม** แยกเป็น

 (1) แผนงานการศึกษา ตั้งไว้ 5,854,240 บาท (2) แผนงานสาธารณสุข ตั้งไว้ 2,128,000 บาท

 (3) แผนงานสังคมสงเคราะห์ ตั้งไว้ 737,300 บาท

 (3) แผนงานเคหะและชุมชน ตั้งไว้ 1,536,470 บาท (4) แผนงานสร้างความเข้มแข็งของชุมชน ตั้งไว้ 40,000 บาท (5) แผนงานการศาสนา วัฒนธรรมฯ ตั้งไว้ 772,040 บาท

 **3) ด้านการเศรษฐกิจ** แยกเป็น
 (1) แผนงานอุตสาหกรรมและการโยธา ตั้งไว้ 2,820,780 บาท

 (2) แผนงานการเกษตร ตั้งไว้ 26,000 บาท

 (3) แผนงานการพาณิชย์ ตั้งไว้ 1,453,200 บาท

 **4) ด้านการดำเนินการอื่น** แยกเป็น

 (1) แผนงานงบกลาง ตั้งไว้ 9,568,230 บาท

  **เหตุผล** เพื่อให้การดำเนินการเป็นไปตามนโยบายของคณะผู้บริหาร ที่ได้วางไว้ตาม

แผนพัฒนาท้องถิ่น ตลอดปีงบประมาณ พ.ศ. ๒๕๖7 จึงขอเสนอร่างเทศบัญญัติตำบล เรื่อง งบประมาณรายจ่ายประจำปีงบประมาณ พ.ศ. ๒๕๖7 เพื่อให้สมาชิกสภาเทศบาลตำบลโนนเมือง พิจารณาเห็นชอบ ต่อไป

 (**รายละเอียดตามร่างเทศบัญญัติงบประมาณรายจ่ายประจำปีงบประมาณ พ.ศ. 2567 ที่แนบท้าย)**

 ขอมอบหมายให้ นางสาววิไลวรรณ เหล็กคงสันเทียะ ตำแหน่ง รองปลัดเทศบาลชี้แจง เรื่อง ร่างเทศบัญญัติงบประมาณรายจ่ายประจำปีงบประมาณ พ.ศ. 2567

**ประธานสภาฯ** ขอเชิญ รองปลัดเทศบาล ได้ชี้แจงรายละเอียดเพิ่มเติม เกี่ยวกับร่างเทศบัญญัติงบประมาณรายจ่ายประจำปีงบประมาณ พ.ศ. 2567

**นางสาววิไลวรรณ เหล็กคงสันเทียะ**  - ชี้แจงรายละเอียดเกี่ยวกับร่างเทศบัญญัติงบประมาณรายจ่ายประจำปี

**รองปลัดเทศบาล** งบประมาณ พ.ศ.2567 โดยแยกตามแผนงาน หมวด และประเภทรายจ่ายต่าง ๆ

 (**รายละเอียดตามร่างเทศบัญญัติงบประมาณรายจ่ายประจำปีงบประมาณ พ.ศ. 2567 ที่แนบท้าย)**

**ประธานสภาฯ** ตามที่ รองปลัดเทศบาล ได้ชี้แจงรายละเอียดร่างเทศบัญญัติงบประมาณรายจ่ายประจำปีงบประมาณ พ.ศ. 25๖7 ให้ที่ประชุมทราบแล้วนั้น มีสมาชิกท่านใดจะอภิปราย เพื่อซักถามหรือเสนอแนะเกี่ยวกับร่างเทศบัญญัติดังกล่าวให้อภิปรายหรือเสนอได้

 (เปิดโอกาสให้สมาชิกสภาได้อภิปรายหรือซักถามจนหมดข้อสงสัยและให้ฝ่ายบริหารหรือมอบหมายเจ้าหน้าที่งบประมาณชี้แจงตอบข้ออภิปรายหรือข้อสงสัยของสมาชิกสภาฯ)

**นายธีระพล พึ่งโคกสูง**  - เรียนท่านประธานสภาเทศบาลที่เคารพ กระผมนายธีระพล พึ่งโคกสูง

**สมาชิกสภาเทศบาล** สมาชิกสภาเทศบาลตำบลโนนเมืองเขต 2 ขอสอบถามว่า ในงบประมาณที่ผ่านมามีโครงการใดบ้างที่ตั้งไว้ในเทศบัญญัติฯแล้วไม่ได้ดำเนินการ และยังมีการตั้งโครงการไว้ในเทศบาลบัญญัติงบประมาณรายจ่ายประจำปีงบประมาณ พ.ศ.2567 บ้าง

**นางสาววิไลวรรณ เหล็กคงสันเทียะ** ขออนุญาตประธานสภาเทศบาล ชี้แจงตอบข้อซักถามของท่านสมาชิกสภา

**รองปลัดเทศบาล** ในปีที่ผ่านมามีโครงการที่ไม่ได้ดำเนินการ คือโครงการฝึกอบรมเพิ่มประสิทธิภาพการปฏิบัติ

 ราชการของบุคลากรท้องถิ่น เนื่องจากมีปัญหาด้านความพร้อมทำไม่ไม่สามารถจัดอบรมได้ และมีการตั้งโครงการนี้ไว้ในเทศบาลบัญญัติงบประมาณรายจ่ายประจำปีงบประมาณ พ.ศ. 2567 ด้วย

**ประธานสภาฯ** มีสมาชิกท่านใดจะอภิปรายอีกหรือไม่ ถ้ามีขอให้ยกมือขึ้น เมื่อไม่มีสมาชิกท่านใดจะขออภิปรายหรือข้อเสนอแล้ว ต่อไปจะเป็นการขอมติที่ประชุมในวาระที่หนึ่ง คือ รับหลักการของร่างเทศบัญญัติตำบล เรื่อง งบประมาณรายจ่ายประจำปีงบประมาณ พ.ศ. 25๖7 ว่า “สมาชิกท่านใดเห็นสมควรรับหลักการของร่างเทศบัญญัติงบประมาณรายจ่ายประจำปีงบประมาณ พ.ศ. 2567 ตามที่ท่านนายกเทศมนตรีเสนอ ขอให้ยกมือขึ้น”

**มติที่ประชุม รับหลักการ 10 เสียง ไม่รับหลักการ 0 เสียง งดออกเสียง 1 เสียง**

 **เวลา 11.28 น.**

**ประธานสภาฯ** เมื่อที่ประชุมรับหลักการของร่างเทศบัญญัติดังกล่าวในวาระที่หนึ่งแล้ว ก่อนที่จะได้มีการพิจารณาในวาระที่สอง คือ การขอแปรญัตติ นั้น จะต้องมีการคัดเลือกคณะกรรมการ แปรญัตติจำนวนไม่น้อยกว่าสามคนแต่ไม่เกินเจ็ดคน

 ขอให้เลขานุการสภาฯ ได้ชี้แจงเกี่ยวกับระเบียบกฎหมายที่เกี่ยวข้อง

**เลขานุการสภาฯ** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2565 หมวด 8 คณะกรรมการสภาท้องถิ่น ข้อ 103 (1) คณะกรรมการสามัญ ประกอบด้วย สมาชิกสภาท้องถิ่นมีจำนวนไม่น้อยกว่าสามคนแต่ไม่เกินเจ็ดคน

ข้อ 107 ภายใต้บังคับข้อ 103 วิธีเลือกคณะกรรมการสภาท้องถิ่นให้สมาชิกสภาท้องถิ่นหรือผู้บริหารท้องถิ่น เสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่น แล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคน เว้นแต่สภาท้องถิ่นใดมีสมาชิกสภาท้องถิ่นเท่าที่มีอยู่น้อยกว่าแปดคนให้มีสมาชิกสภาท้องถิ่นรับรองหนึ่งคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง

การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ 12 และข้อ 14 มาใช้บังคับโดยอนุโลม เว้นแต่การลงคะแนนให้ใช้วิธียกมือขึ้นพ้นศรีษะ

**ประธานสภาฯ** ดังนั้น เพื่อให้การกำหนดจำนวนคณะกรรมการแปรญัตติเป็นไปด้วยความถูกต้องตามที่กฎหมายกำหนด ขอให้ท่านสมาชิกสภาได้เสนอว่าสมควรตั้งคณะกรรมการแปรญัตติจำนวนกี่คน ระหว่าง 3 ถึง 7 คน เชิญเสนอได้

**สมาชิกสภาฯ เขต 2**  ดิฉัน นางประเสริฐ ชาญณรงค์ สมาชิกสภาเทศบาล เขต 2

 ขอเสนอว่าสมควรแต่งตั้งคณะกรรมการแปรญัตติ จำนวน 3 คน

 สมาชิกสภาเทศบาล รับรอง 2 คน ได้แก่

 1. นายกฤษติธณภูมิ ช่วยงาน สมาชิกสภาเทศบาล เขต 2

 2. นางสาย สีสวน สมาชิกสภาเทศบาล เขต 2

**ประธานสภาฯ** มีสมาชิกท่านใดจะเสนอเป็นอย่างอื่นอีกหรือไม่ ถ้ามีขอให้ยกมือขึ้น
หากไม่มีจะถือว่าที่ประชุมเห็นชอบให้มีคณะกรรมการแปรญัตติจำนวน 3 คน
ตามที่ประชุมเสนอ

**มติที่ประชุม เห็นชอบ 10 เสียง ไม่เห็นชอบ 0 เสียง งดออกเสียง 1 เสียง**

**ประธานสภาฯ** ลำดับต่อไปจะเป็นการเสนอผู้ที่สมควรที่จะได้รับการเลือกเป็นคณะกรรมการแปรญัตติโดยจะคัดเลือกทีละคน เริ่มจากคนที่ ๑ ขอให้ท่านสมาชิกสภาได้ยกมือขึ้นเสนอบุคคลที่สมควรเลือกเป็นคณะกรรมการแปรญัตติ และขอผู้รับรองด้วย จำนวน ๒ คน

**สมาชิกสภาฯ เขต 1** กระผม นายพูนศักดิ์ วัชราเดชา สมาชิกสภาเทศบาล เขต 1

 ขอเสนอ นายธีระพล พึ่งโคกสูง ส.ท. เขต 2 เป็นคณะกรรมการแปรญัตติ คนที่ ๑

 ผู้รับรอง ๑. นางประเสริฐ ชาญณรงค์ สมาชิกสภาเทศบาล เขต 2

 2. นายธนงศักดิ์ บุญสงค์ สมาชิกสภาเทศบาล เขต 1

**ประธานสภาฯ** มีสมาชิกฯท่านใด จะเสนอผู้ที่สมควรที่จะได้รับเลือกเป็นคณะกรรมการแปรญัตติ คนที่ ๑ อีกหรือไม่ หากไม่มีถือว่าที่ประชุมมีมติเห็นชอบให้ นายธีระพล พึ่งโคกสูง ส.ท. เขต2 เป็นคณะกรรมการแปรญัตติ คนที่ 1

**ประธานสภาฯ** ลำดับต่อไปจะเป็นการเสนอผู้ที่สมควรที่จะได้รับการเลือกเป็นคณะกรรมการแปรญัตติ คนที่ ๒ ขอให้ท่านสมาชิกสภาได้ยกมือขึ้นเสนอบุคคลที่สมควรเลือกเป็นคณะกรรมการแปรญัตติ และขอผู้รับรองด้วย จำนวน ๒ คน

**สมาชิกสภาฯ เขต 2** กระผม นายสมบูรณ์ ใจซื่อสมาชิกสภาเทศบาล เขต 2

 ขอเสนอ นายพูนศักดิ์ วัชราเดชา ส.ท. เขต 1 เป็นคณะกรรมการแปรญัตติ คนที่ 2

 ผู้รับรอง ๑. นายวิเชียร หาญนอก สมาชิกสภาเทศบาล เขต 1

 2. นางสาววารินทร์ หวังค้ำกลาง สมาชิกสภาเทศบาล เขต 2

**ประธานสภาฯ** มีสมาชิกฯท่านใด จะเสนอผู้ที่สมควรที่จะได้รับเลือกเป็นคณะกรรมการแปรญัตติ คนที่ 2 อีกหรือไม่ หากไม่มีถือว่าที่ประชุมมีมติเห็นชอบให้ นายพูนศักดิ์ วัชราเดชา ส.ท. เขต1 เป็นคณะกรรมการแปรญัตติ คนที่ 2

**ประธานสภาฯ** ลำดับต่อไปจะเป็นการเสนอผู้ที่สมควรที่จะได้รับการเลือกเป็นคณะกรรมการแปรญัตติ คนที่ 3 ขอให้ท่านสมาชิกสภาได้ยกมือขึ้นเสนอบุคคลที่สมควรเลือกเป็นคณะกรรมการแปรญัตติ และขอผู้รับรองด้วย จำนวน ๒ คน

**สมาชิกสภาฯ เขต 1** ดิฉัน นางสาววารินทร์ หวังค้ำกลาง สมาชิกสภาเทศบาล เขต 2

 ขอเสนอ นายธนงศักดิ์ บุญสงค์ ส.ท. เขต 1 เป็นคณะกรรมการแปรญัตติ คนที่ 3

 ผู้รับรอง ๑. นายกฤษติธณภูมิ ช่วยงาน สมาชิกสภาเทศบาล เขต 2

 2. นายฉัย มณีกลาง สมาชิกสภาเทศบาล เขต 1

**ประธานสภาฯ** มีสมาชิกฯท่านใด จะเสนอผู้ที่สมควรที่จะได้รับเลือกเป็นคณะกรรมการแปรญัตติ คนที่ 3 อีกหรือไม่ หากไม่มีถือว่าที่ประชุมมีมติเห็นชอบให้ นายธนงศักดิ์ บุญสงค์ ส.ท. เขต1 เป็นคณะกรรมการแปรญัตติ คนที่ 3

**ประธานสภาฯ** มติที่ประชุมเลือกคณะกรรมการแปรญัตติร่างเทศบัญญัติ ดังนี้

 1. นายธีระพล พึ่งโคกสูง สมาชิกสภาเทศบาล เขต 2

 2. นายพูนศักดิ์ วัชราเดชา สมาชิกสภาเทศบาล เขต 1

 3. นายธนงศักดิ์ บุญสงค์ สมาชิกสภาเทศบาล เขต 1

**ประธานสภาฯ** เมื่อได้คณะกรรมการแปรญัตติแล้ว ต่อไปจะเป็นการกำหนดระยะเวลาการเสนอคำ

แปรญัตติว่าจะกำหนดภายในกี่วัน

 ขอเชิญเลขานุการสภาฯ ได้ชี้แจง ระเบียบ กฎหมาย ที่เกี่ยวข้องต่อไป

**เลขานุการสภาฯ** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2565

 ข้อ ๔๕ วรรคสาม “ญัตติร่างข้อบัญญัติงบประมาณจะพิจารณาสามวาระรวดเดียวไม่ได้และในการพิจารณาในวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น”

 ข้อ ๔๙ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวกับการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่าง ๆ เกี่ยวกับรายงานนั้น

 ข้อ 59 การแปรญัตติร่างข้อบัญญัติงบประมาณ จะกระทำได้เฉพาะการขอลดรายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ

 ข้อ 60 ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็นผู้แปรญัตติ

 ข้อ 61 ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใดอย่างหนึ่งดังต่อไปนี้

 (1) ดอกเบี้ยและเงินส่งใช้ต้นเงินกู้

 (2) รายจ่ายซึ่งเป็นจำนวนเงินที่ต้องจ่ายตามกฎหมาย

 ถ้ามีปัญหาว่า รายจ่ายรายการใดมีข้อผูกพันตามวรรคหนึ่งหรือไม่ ให้ประธานสภาท้องถิ่นเป็นผู้วินิจฉัยชี้ขาด

**ประธานสภาฯ** ดังนั้น เพื่อให้การกำหนดจำนวนวันเสนอคำแปรญัตติเป็นไปด้วยความถูกต้องตามที่กฎหมายกำหนด ขอให้ท่านสมาชิกได้เสนอว่าสมควรที่จะกำหนดวันเสนอคำแปรญัตติจำนวนกี่วันแต่ไม่น้อยว่ายี่สิบสี่ชั่วโมงนับแต่มีมติรับหลักการ เชิญสมาชิกสภาฯ เสนอได้

**สมาชิกสภาฯ เขต 1** กระผม นายวิเชียร หาญนอก สมาชิกสภาเทศบาล เขต 1

 ขอเสนอวัน เวลาเสนอคำแปรญัตติ คือ ตั้งแต่มีมติรับหลักการ จนถึงวันที่ 18 สิงหาคม

 ๒๕๖6 เวลา 16.00 น. ในวัน เวลาราชการ

 ผู้รับรอง ๑. นายสมบูรณ์ ใจซื่อ สมาชิกสภาเทศบาล เขต 2

 2. นางประเสริฐ ชาญณรงค์ สมาชิกสภาเทศบาล เขต 2

**ประธานสภาฯ** มีสมาชิกท่านใดจะเสนอเป็นอย่างอื่นอีกหรือไม่ ถ้ามีขอให้ยกมือขึ้น หากไม่มีจะ

 ถือว่าที่ประชุมเห็นชอบให้วัน เวลาเสนอคำแปรญัตติ คือ ตั้งแต่มีมติรับหลักการ จนถึง วันที่

 18 สิงหาคม ๒๕๖6 เวลา 16.00 น. สมาชิกสภาฯ ท่านใดเห็นสมควรจะแปรญัตติ

 ประเด็นใด ให้ทำหนังสือยื่นต่อประธานคณะกรรมการแปรญัตติ ณ ห้องประชุมสภาเทศบาลตำบล

โนนเมือง โดยสามารถขอรับแบบขอเสนอแปรญัตติได้ที่เลขานุการสภาเทศบาล

**มติที่ประชุม**  **เห็นชอบ 10 เสียง ไม่เห็นชอบ 0 เสียง งดออกเสียง 1 เสียง**

**ประธานสภาฯ** เมื่อได้กำหนดระยะเวลาเสนอคำแปรญัตติแล้ว ลำดับต่อไปขอให้ที่ประชุมกำหนด

ระยะเวลาให้คณะกรรมการแปรญัตติฯ ดำเนินการให้แล้วเสร็จภายในวันที่เท่าใด ขอเชิญ

เลขานุการสภาฯ ได้ชี้แจง ระเบียบ กฎหมาย ที่เกี่ยวข้อง ต่อไป

**เลขานุการสภาฯ** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2565

 ข้อ ๑๑๖ หากคณะกรรมการสภาท้องถิ่นดำเนินการไม่แล้วเสร็จภายในเวลาที่สภาท้องถิ่นกำหนดให้ประธานกรรมการรายงานต่อประธานสภาท้องถิ่นโดยด่วน

 ในกรณีตามวรรคหนึ่ง ถ้าอยู่ในสมัยประชุม ให้ประธานสภาท้องถิ่นเสนอต่อที่ประชุมสภาท้องถิ่นเพื่อลงมติให้ขยายเวลาที่ได้กำหนดไว้ หรือให้ดำเนินการตามที่สภาท้องถิ่นเห็นสมควร แต่ถ้าอยู่นอกสมัยประชุมและคณะกรรมการสภาท้องถิ่นมีอำนาจประชุมนอกสมัยประชุมได้ตามข้อ 111 วรรคหนึ่ง ให้ประธานสภาท้องถิ่นมีอำนาจอนุญาตขยายเวลาที่กำหนดไว้ได้ตามที่เห็นสมควร แล้วรายงานให้สภาท้องถิ่นทราบในการประชุมสภาท้องถิ่นสมัยต่อไป

**ประธานสภาฯ** เพื่อให้การกำหนดระยะเวลาพิจารณาคำแปรญัตติถูกต้องตามที่กฎหมายกำหนด ขอให้ท่านสมาชิกสภาเทศบาล ได้เสนอว่าสมควรที่จะกำหนดระยะเวลาให้คณะกรรมการแปร

ญัตติ ดำเนินการให้แล้วเสร็จภายในวันที่เท่าใด

**สมาชิกสภาฯ เขต 2** ดิฉัน นางประเสริฐ ชาญณรงค์ สมาชิกสภาเทศบาล เขต 2

 ขอเสนอระยะเวลาให้ คณะกรรมการแปรญัตติฯ ดำเนินการให้แล้วเสร็จ ภายในวันที่ 21 สิงหาคม ๒๕๖6

 ผู้รับรอง ๑. นางสาววารินทร์ หวังค้ำกลาง สมาชิกสภาเทศบาล เขต 2

 2. นายฉัย มณีกลาง สมาชิกสภาเทศบาล เขต 1

**ประธานสภาฯ** มีสมาชิกท่านใดจะเสนอเป็นอย่างอื่นอีกหรือไม่ ถ้ามีขอให้ยกมือขึ้น หากไม่มีจะถือว่าที่ประชุมเห็นชอบให้กำหนดระยะเวลาให้ คณะกรรมการแปรญัตติฯ ดำเนินการให้แล้วเสร็จ ภายในวันที่ 21 สิงหาคม ๒๕๖6

**มติประชุม เห็นชอบ 10 เสียง ไม่เห็นชอบ 0 เสียง งดออกเสียง 1 เสียง**

**พักรับประทานอาหารกลางวัน (12.00 น. – 13.00 น.)**

 **5.2 เรื่อง การพิจารณาให้ความเห็นชอบจ่ายเงินจัดซื้อครุภัณฑ์การเกษตร**

**สำหรับใช้ในกิจการประปาของเทศบาลตำบลโนนเมือง**

**ประธานสภาฯ** ในระเบียบวาระนี้ นายกเทศมนตรีตำบลโนนเมือง ได้เสนอขอพิจารณาให้ความ

เห็นชอบจ่ายเงินจัดซื้อครุภัณฑ์การเกษตร สำหรับใช้ในกิจการประปาของเทศบาลตำบล โนนเมือง เพื่อให้สภาเทศบาลตำบลโนนเมือง พิจารณา ขอให้เลขานุการสภาฯ ได้ชี้แจง

เกี่ยวกับระเบียบกฎหมายที่เกี่ยวข้อง

**เลขานุการสภาฯ** ตามพระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 14) พ.ศ.2562

มาตรา 67 ทวิ การจ่ายเงินตามมาตรา 67 (8) และการจ่ายเงินเพื่อการลงทุน เทศบาลจะ

 จะกระทำได้เมื่อได้รับความเห็นชอบจากสภาเทศบาลและผู้ว่าราชการจังหวัดอนุมัติแล้ว

**ประธานสภาฯ** ขอเชิญท่านนายกเทศมนตรี ได้ชี้แจงรายละเอียดการพิจารณาความเห็นชอบจ่ายเงิน

จัดซื้อครุภัณฑ์การเกษตร สำหรับใช้ในกิจการประปาของเทศบาลตำบลโนนเมือง

**นายกเทศมนตรี** ขอให้ ผู้อำนวยการกองช่าง ชี้แจงรายละเอียดให้ที่ประชุมทราบ

**ผู้อำนวยการกองช่าง -** ตามที่สภาเทศบาลตำบลโนนเมือง ได้อนุมัติโอนงบประมาณตั้งจ่ายรายการใหม่

 แผนงานการพานิชย์ งานกิจการประปา งบลงทุน หมวดค่าครุภัณฑ์ ประเภทครุภัณฑ์

 การเกษตร จำนวน 2 รายการ ได้แก่

 1. ชุดปั๊มน้ำบาดาล (Submersible Pump) แบบ 2 ระบบ AC/DC ขนาด 2.0 แรงม้า จำนวน 1 ชุด เป็นเงิน 12,900.- บาท

 2. ปั๊มจ่ายสารเคมี (จ่ายสารละลายคลอรีน) จำนวน 1 เครื่อง เป็นเงิน 8,020 บาท

(รายละเอียดตามสำเนาบัญชีโอนเงินงบประมาณรายจ่ายประจำปีงบประมาณ พ.ศ.2566 ครั้งที่ 4 อนุมัติเมื่อวันที่ 29 พฤษภาคม 2566)

และก่อนการเบิกจ่ายเงินเทศบาลต้องดำเนินการตามพระราชบัญญัติเทศบาล พ.ศ.2496

แก้ไขเพิ่มเติมถึง (ฉบับที่ 14) พ.ศ.2562 มาตร 67 ทวิ จึงเห็นควรให้สภาเทศบาลตำบล

โนนเมือง พิจารณาให้ความเห็นชอบ เนื่องจากการเบิกจ่ายเงินค่าครุภัณฑ์ดังกล่าวถือเป็นการ

จ่ายเงินเพื่อการลงทุน เพราะกิจการประปาเป็นกิจการที่มุ่งหวังผลกำไร

**ประธานสภาฯ** ตามที่ผู้อำนวยการกองช่าง ได้เสนอรายละเอียดให้ที่ประชุมทราบแล้วนั้น มีสมาชิก

สภาฯ ท่านใดจะเสนอ หรือแสดงความคิดเห็นหรืออภิปรายอีกหรือไม่ ถ้ามีขอให้ยกมือขึ้น หากไม่มีต่อไปจะเป็นการขอมติที่ประชุม “สมาชิกสภาเทศบาล ท่านใดเห็นชอบให้จ่ายเงิน จัดซื้อ ครุภัณฑ์การเกษตร สำหรับใช้ในกิจการประปาของเทศบาลตำบลโนนเมือง ขอให้ยก มือขึ้น”

**มติที่ประชุม เห็นชอบ 10 เสียง ไม่เห็นชอบ 0 เสียง งดออกเสียง 1 เสียง**

 **5.3 เรื่อง การพิจารณาอนุมัติโอนเงินงบประมาณรายจ่ายประจำปีงบประมาณ พ.ศ. 2566 เพื่อตั้งจ่ายรายการใหม่ (สำนักปลัด)**

**ประธานสภาฯ** ในระเบียบวาระนี้ นายกเทศมนตรีตำบลโนนเมือง ได้เสนอการขออนุมัติโอนเงินงบประมาณรายจ่ายประจำปีงบประมาณ พ.ศ. 2566 เพื่อให้สภาเทศบาล พิจารณา

 ขอให้เลขานุการสภาฯ ได้ชี้แจงเกี่ยวกับระเบียบกฎหมายที่เกี่ยวข้อง

**เลขานุการสภาฯ** ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น
 พ.ศ. ๒๕63

 ข้อ ๒๗ การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทํา

ให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจ

อนุมัติของสภาท้องถิ่น

 ข้อ ๓๒ “ภายใต้ข้อบังคับข้อ ๓8 การโอนเงินงบประมาณรายจ่าย หรือการแก้ไข เปลี่ยนแปลงคําชี้แจงประมาณการรายรับและงบประมาณรายจ่าย เมื่อได้รับอนุมัติจากผู้มี อํานาจแล้ว ให้ประกาศโดยเปิดเผยเพื่อให้ประชาชนทราบ แล้วแจ้งการประกาศให้ผู้ว่า

ราชการจังหวัดเพื่อทราบ ภายในสิบห้าวัน สําหรับองค์การบริหารส่วนตําบล ให้แจ้งแก่

นายอําเภอ”

**ประธานสภาฯ** ขอเชิญท่านนายกเทศมนตรี ได้เสนอการขออนุมัติโอนเงินงบประมาณรายจ่ายประจำปี พ.ศ. 2566 เพื่อตั้งจ่ายรายการใหม่ (สำนักปลัด)

**นายกเทศมนตรี** การขออนุมัติโอนเงินงบประมาณรายจ่ายประจำปีงบประมาณ พ.ศ. 2566 เพื่อตั้งจ่ายรายการใหม่ (สำนักปลัด) ต่อที่ประชุมสภาเทศบาลตำบลโนนเมือง เพื่อพิจารณาอนุมัติ โดยขอมอบหมายให้ นายภูชิต หวังอ้อมกลาง ตำแหน่ง หัวหน้าสำนักปลัดเทศบาล เป็นผู้ชี้แจงรายละเอียด

**หัวหน้าสำนักปลัดเทศบาล** ตามบันทึกข้อความ สำนักปลัด เทศบาลตำบลโนนเมือง ที่ นม 59201/-
ลงวันที่ 7 สิงหาคม 2566 เรื่อง ขออนุมัติโอนเงินงบประมาณรายจ่ายประจำปี พ.ศ. 2566 เพื่อตั้งจ่ายเป็นรายการใหม่

  **1.** **เรื่องเดิม**

 ตามที่ เทศบาลตำบลโนนเมือง ได้ประกาศใช้เทศบัญญัติงบประมาณรายจ่ายประจำปี

 งบประมาณ พ.ศ. ๒๕66 โดยมีผลบังคับใช้ ตั้งแต่วันที่ ๑ ตุลาคม ๒๕65 ไปแล้ว นั้น

 **2. ข้อเท็จจริง**

 ด้วย สำนักปลัดเทศบาล เทศบาลตำบลโนนเมือง มีความประสงค์ที่จะจัดทำ

เว็บไซต์ใช้เองภายในหน่วยงาน โดยการย้ายเว็บไซต์ชื่อ [www.nonmueang.go.th](http://www.nonmueang.go.th) จาก

เว็บไซต์เดิมที่ครบกำหนดอายุ มายังเว็บไซต์ใหม่ที่เทศบาลฯ เป็นผู้จัดทำขึ้นเอง ซึ่งได้จัดทำ

หน้าเว็บไซต์ของเทศบาลตำบลโนนเมือง รองรับไว้เรียบร้อยแล้ว แต่ข้อมูลยังไม่ครบถ้วน

สมบูรณ์ ยังเหลือการจัดทำบันทึกข้อมูล ข้อมูลที่ต้องสำรองไฟล์ข้อมูลทั้งหมดจากหน้า

เว็บไซต์เดิมซึ่งได้ลงข้อมูลไว้ตั้งแต่ ปี พ.ศ. 2552 ถึงปัจจุบัน โดยการนำเข้าข้อมูลไปยัง

เว็บไซต์ใหม่ อีกทั้งการปรับปรุง แก้ไขเพิ่มเติมหน้าเว็บไซต์ใหม่ และข้อมูลอื่นๆ ที่จำเป็น เพื่อ

สามารถอัพเกรดข้อมูล หน้าต่างเว็บไซต์ ให้รองรับข้อมูล การเข้าถึงของประชาชนผู้รับรู้

ข้อมูลข่าวสารของทางราชการได้ตรงกับตามความต้องการ สอดคล้องข้อกำหนดการประเมิน

ในรูปแบบต่างๆ ตลอดจนรองรับเทคโนโลยีดิจิตอลที่เปลี่ยนแปลงอย่างรวดเร็ว ทำให้การ

บันทึกข้อมูลต่างๆ มีจำนวนมาก จึงจำเป็นต้องใช้คอมพิวเตอร์ที่มีประสิทธิภาพสูงขึ้น

ประกอบกับเครื่องคอมพิวเตอร์ที่มีอยู่ปัจจุบันไม่รองรับการจัดเก็บข้อมูลต่างๆ ทำให้การ

ประมวลผล อัพเดทข้อมูล ลงข้อมูลในเว็บไซต์ เป็นไปด้วยความยากลำบากขาดประสิทธิภาพ

 ดังนั้น เพื่อให้การจัดทำเว็บไซต์ของเทศบาลตำบลโนนเมืองเป็นไปอย่างมี

ประสิทธิภาพและประสิทธิผล สำนักปลัดเทศบาล จึงมีความจำเป็นต้องจัดหาคอมพิวเตอร์

สำหรับงานประมวลผล เพื่อใช้ในการบริหารจัดการเว็ปไซต์ของเทศบาล แต่เนื่องจากมิได้ตั้ง

งบประมาณในการจัดซื้อไว้ จึงมีความจำเป็นต้องขออนุมัติโอนตั้งจ่ายรายการใหม่ ดังนี้

|  |  |
| --- | --- |
| **โอนลด** | **โอนตั้งจ่ายรายการใหม่** |
| แผนงานบริหารงานทั่วไปงานบริหารงานทั่วไปงบบุคลากรหมวด เงินเดือน (ฝ่ายประจำ)ประเภท ค่าตอบแทนพนักงานจ้างโครงการ/รายการ – งบประมาณตั้งไว้ 442,400.- บาทงบประมาณคงเหลือก่อนโอน 155,790.- บาทจำนวนเงินที่ขอโอนลด 24,000.- บาทคงเหลือหลังโอน 131,790.- บาท | แผนงานบริหารทั่วไปงานบริหารทั่วไปงบลงทุนหมวดค่าครุภัณฑ์ประเภท ครุภัณฑ์คอมพิวเตอร์หรืออิเล็กทรอนิกส์**โครงการ/รายการ** - เครื่องคอมพิวเตอร์ All In One  สำหรับงานประมวลผล จำนวนเงินขอโอนตั้งจ่ายรายการใหม่ 24,000.- บาทคำชี้แจงงบประมาณเพื่อจ่ายเป็นค่าจัดซื้อเครื่องคอมพิวเตอร์ All In One สำหรับงานประมวลผล จำนวน 1 เครื่องๆ ละ 24,000 บาท (สำนักปลัด)- เป็นไปตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือนมีนาคม 2566- เป็นไปตามหนังสือกรมส่งเสริมการปกครองท้องถิ่น ที่ มท 0808.2/ว1095 ลงวันที่ 28 พฤษภาคม 2564 และหนังสือกระทรวงมหาดไทย ด่วนที่สุด ที่ มท 0810.3/ว 2931 ลงวันที่ 15 พฤษภาคม 2562  |

**ประธานสภาฯ** ตามที่ท่านนายกเทศมนตรี ได้มอบหมายให้ หัวหน้าสำนักปลัดเทศบาล ชี้แจงรายละเอียดการพิจารณาขออนุมัติการโอนเงินงบประมาณรายจ่ายประจำปีงบประมาณ พ.ศ. 2566 เพื่อตั้งจ่ายเป็นรายการใหม่ (สำนักปลัด) ให้ที่ประชุมทราบแล้วนั้น มีสมาชิกสภาฯ ท่านใดจะเสนอ หรือแสดงความคิดเห็น หรืออภิปรายหรือไม่ ถ้ามีขอให้ยกมือขึ้น

**ประธานสภาฯ** หากไม่มี ต่อไปจะเป็นการขอมติที่ประชุม “สมาชิกสภาเทศบาล ท่านใดอนุมัติการโอนเงินงบประมาณรายจ่ายประจำปี พ.ศ. 2566 เพื่อตั้งจ่ายเป็นรายการใหม่ (สำนักปลัด)ตามที่เสนอต่อที่ประชุมสภาฯ ขอให้ยกมือขึ้น”

**มติที่ประชุม อนุมัติ 10 เสียง ไม่อนุมัติ 0 เสียง งดออกเสียง 1 เสียง**

**ระเบียบวาระที่ 6 เรื่องอื่น ๆ**

 6.1 ขอเชิญสมาชิกสภาเทศบาลทุกท่านร่วมงานลงเสาเอก ตามโครงการปรับสภาพแวดล้อมที่อยู่อาศัยสำหรับคนพิการ ผู้สูงอายุ ผู้ป่วยที่อยู่ในระยะกึ่งเฉียบพลัน และผู้มีภาวะพี่งพิงประจำปี 2566 รายของนายชัยมงคล ขวัญชัย บ้านหนองกกไม้พอก ในวันที่ 16 สิงหาคม 2566 เวลา 09.00 น. โดยพร้อมเพรียงกัน

**ที่ประชุม** รับทราบ

**ประธานสภาฯ** เมื่อไม่มีสมาชิกสภาฯ ท่านใดจะเสนอข้อคิดเห็นหรืออภิปรายแล้ว ขอนัดประชุมสภา

เทศบาลตำบลโนนเมือง ครั้งต่อไป ในวันที่ 28 สิงหาคม ๒๕๖6 เวลา 09.๐0 น. ณ ห้องประชุมเทศบาลตำบลโนนเมือง การแต่งกายสวมเครื่องแบบสีกากีและขอขอบคุณ

ทุกท่านที่เข้าร่วมประชุมในวันนี้และการประชุมเป็นไปด้วยความเรียบร้อย ขอปิดประชุม

**ปิดประชุมเวลา 14.10 น.**

ลงชื่อ *วารินทร์ หวังค้ำกลาง* ผู้บันทึกการประชุม

 (นางสาววารินทร์ หวังค้ำกลาง)

 เลขานุการสภาเทศบาลตำบลโนนเมือง

**คณะกรรมการตรวจรายงานการประชุม**

 ลงชื่อ *ธีระพล พึ่งโคกสูง* ประธานกรรมการ

 (นายธีระพล พึ่งโคกสูง)

 สมาชิกสภาเทศบาล เขต ๒

 ลงชื่อ *กฤษติธณภูมิ ช่วยงาน* กรรมการ

 (นายกฤษติธณภูมิ ช่วยงาน)

 สมาชิกสภาเทศบาล เขต ๒

 ลงชื่อ *สมบูรณ์ ใจซื่อ* กรรมการ

 (นายสมบูรณ์ ใจซื่อ )

 สมาชิกสภาเทศบาล เขต ๒

ลงชื่อ *พจน์ เที่ยงสันเทียะ* ผู้รับรองรายงานการประชุม

 (นายพจน์ เที่ยงสันเทียะ)

 ประธานสภาเทศบาลตำบลโนนเมือง